
GEGUŽINĖS. 


Talpiname šį straipsnelį, 
tikimės, kad į jį atkreips do- 
mę skyriai sodžiuje ir tars 
savo žodį. Ir jei tik toks su- 
manymas ras jų tarpe prita- 
rimo, kitą vasarą tikrei galė- 
tume pasidžiaugti ir milžiniš- 
ku choru ir paroda. 

Red. 


Gegužinė — tai ne kuokinė. Čia su- 
važiuoja žmonės lyg į didžiausį jįomarką. 
Važiuoja ne bet kas, tik jaunimas susi- 
pratęs, kuris girdėjo ne vieną jau pas- 
kaitą ir pats perskaitė nemaža knygų. Jau 
tokių gražių „mergelių ir vyrų „ir kalba 


kitokia. Čia susitikęs „kelių parapijų 
jaunimas netik pasilinksmina. draugėj 
pašoka. Tokios gegužinės daug dau- 


giau duoda naudos. Čia žmogus apsita- 
šo, pamato Žmonių vis navatnesnių, su 
daugeliu susipažįsta, susidraugauna kar- 
tais net visam amžiui (klausykit merge- 
lėš!) vyrai susiartinę atranda progos, 
kad.-gali daug naujo išmokti. Tokioje 
gegužinėje susipažinę draugai gyvenime 
daug vienas vienam padeda: ar nederliuj, 
ar gaisro, ar kitokioj kokioj nelaimėj 
(nelaimių gi yra devynios galybės). Tikri 
draugai jau šiandien būna kartais gere- 
sni už artimas gimines. Pirmose gegu- 
žinėse tik pašoko jaunimėlis, padainavo 
daugelis skyrių, praleido dieną geram 
sveikam ore, susipažino arčiau vieni su 
kitais. 

Kitos gegužinės turėtų būti ne tik 
atskirų parapijų, bet visų apskričių (Ži- 
noma, jeigu blogos valios žmonėms 
nenieštės dantys, kad sutrukdyti jau- 
nimo džiaugsmas ir  susipratimas). 
Reikėtų pasirūpinti, kad tokioj gegužinėj 
pasirodytų vienas choras iš kelių dešim- 
čių skyrių, kur dainininkai tūkstančiais 
būtų skaitomi, jo paklausyti suvažiuotų 
svečiai ir labai tolimi, o kurie dar ir 
pinigus mokėtų, kad gautų išgirsti jaunų 
balsų, kurie dabar tik šūkavimams susi- 
vartoja. Tik kiekvienas skyriaus pirmi- 
ninkas turėtų išanksto pasirūpinti susi- 
tarti su kokiu vargoninku ar „natas“ pa- 
žįstančiu žmogum, kad išmokintų jau- 


"bet ir 


nimą dainų, kurias Centras, paprašius, 
atsiųstų. Tada visame krašte dainos būtų 
vienodos, tik keturiais balsais giedamos, 
netaip kaip kas gali išrėkti. Gal papra- 
ytas Centras ir tokį žmogų dainų :pa- 
mokinti atsiųstų, jeigu tik skyrių jau- 
nimas būtų prie to prisirengęs. Yra žmo- 
nių, sako, su „silkės balsu“, kuris valsą 
dainuoja, o polka išeina, bet lietuvių 
tarpe tokių labai maža. Pažinti lengva: 
kas pats neturi balso, tas ir kitus sar- 
atija: „E, ką ten -rėksi, kai ožys, eikš 
geriau šalin!“. 

Toliau visiems žinoma, kad mūsų 
lietuvaitės mergelės berneliams galvas 
užsuka ne-tiek „gražiais žodeliais, kiek 
mikliomis rankomis: kiek įų priverpta, 
priausta, išsiuvinėta: ir aguonom, ir ro- 
žėm, ir'balunkomis. Tokie darbeliai guli 
kur ‘kubile, kaipo pasoga, rietimų rieti- 
mais suslėgti, ir laukia, kol kraitvežys 
nudundės bernelio naman vieną gražią 
dieną. „Bernelis, tiesa, džiaugias ir Die- 
vui dėkoja ir už žmoną ir už jos darbus, 
bet džiaugias jis vienas, svetimi „nemato. 

Taigi dabar ir norima, kad mūsų 
jaunimas ruoštų visokius daiktelius pa- 
rodai. Kad mūsų mergelės plonai pri- 
verptų, visokiais „raštais išaustų, išsiuvi- 
nėtų, kad „berneliai išdrožinėtų kokius 
daiktus, kad nors ir verpstes, ratelius, 
kubilus ar bet kokį darbelį gražiai atliktų, 
kad galima būtų kitiems pasigirti. Tada 
tai padarytum parodą, ne kokioj Pozna- 
nėj ar Paryžiuj, tik čia pas save, Vilniuj. 
Sugretintų vieno skyriaus darbelius prie 
kito, parašytų iš kur kieno darbeliai, 
O „teisėjai“ eitų ir už gražesnių darbus 
skirtų dovanas. Gražius daiktus ir jiš- 
pirks ir toli nuvežę parodys, kad mes 
netik šokti ir žaisti linksmai mokame, 
rimtesnį darbą atlikti sugeba- 
me. Čia ne svajonės, čia tiesa, nuo mū- 
sų skyrių susibūrusio jaunimo priklau- 
santi. Jei jaunimas prisiruoštų, ateinančią 
vasarą gegužinė būtų daug įdomesnė, 


D-lia. 


Naujas Lietuvos ministerių kabinetas. 


Rugsėjo 23 dieną sugrįžo iš Čeko- 


slovakijos per Berlyną ministeris Juozas 


Tūbelis ir tą pačią dieną sudarė naują 
ministerių kabinetą, kurį prezidentas 
A. Smetona patvirtino. Naujojo ministe- 
tių kabineto sudėtis yra tokia: 
Ministerių pirmininkas, finansų mi- 
nisteris ir laikinai einąs užsienio reikalų 
ministerio pareigas — Juozas Tūbelis, 
žemės ūkio ministeris — Aleksa, karo 
ministeris — pulkininkas Variakojis, vi- 
daus reikalų ministeris — pulkininkas 
Musteikis, teisingumo ministeris — Zi- 
linskas, švietimo ministeris — Sakenis, 
Susisiekimo ministeris inžinierius 


Vileišis. Visi šie žmonės, 
Vileišį, buvo prof. 


išskyrus inž, 
Voldemaro bendra- 
darbiai ir įeidavo į jojo m'nisterių ka- 
binetą. Šis žmonių sąstatas visus įtiki- 
na, kad N. Lietuvos politika eis snea vi- 
siems žinoma vaga ir jokių netikėtumų 
bent artimiausiu laiku laukti netenka. 
Naujoji vyriausybė nepasitenkinsianti 
tik konstitucijos pakeitimu. Jos darbų 
plane būsiąs naujo savivaldybių įstaty- 
mo įgyvendinimas. Kaip žinoma, tas 
įstatymas dalinai jau paruoštas ir greitu 
laiku numatomi rinkimai pirmučiausia į 
valsčių ir apskričių savivaldybes, © vė- 
liau ir miestų. Po to būsiąs ruošiamas 


REDAKCIJA straipsnius ir korespondencijas taiso ir 


"trumpina savo nuožiūra. Nespausdintas koresponden-į 3 mėn.—1 


cijas ir smulkesnius straipsnius naikina 
Rankraščių savo lėšomis negrąžina. | 


PRENUMERATA; Metams — 4 auks., pusei metų —2 aks, 
auksinas. 
Užsienyje metams 1 doleris. 

Užsisakyti galima nemažiau kaip 3. mėnesiams. 


Atskiro numerio kaina 10 skat 


„Vilniaus Rytojaus“ 41(47) numeris už straipsnį „Prof. Voldemaru! 


atsistatydinus“ tapo sukonfiskuotas. Nenorėdami mūsų skaitytojų palikti 


be laikraščio, leidžiame šį sutrumpitą numerį. 


A. t A. 
Antanas Umbrasas 


Liet. Šv. Kazimiero D-jos Skyriaus Vardziukiemy Pirmininkas 
mirė aprūpintas Šv. Sakramentais 1929 m rugsėjo 18 d. 


Skyriaus Valdyba. 


seimo ir prezidento rinkimų įstatymas. Be 
to vyriausybė pasirūpinsianti krašto ūkio 
ir kultūtos pakėlimu. Ligi šiol nuo šių 
darbų vyriausybė buvo atitraukiama už- 
sienio politikos reikalais. 

Dabar tie pavojai dalykai pašalinti. 
Vilniaus klausimas pasisekė padaryti 
tarptautiniu klausimu, ir todel dabar 
yra galimybės daugiau pašvęsti laiko 
vidaus gyvenimo reikalams. 

Tą visą darbą yra pasiryžusi atlikti 
naujai pastatyta vyriausybė. 


Tautininkų vadas inžinierius Vileišis 
„Ryto“ bendradarbiui yra pasakęs, -kad 
naujo ministerių kabineto politikoje ne- 
bus atmainų. Prezidentas Smetona ir 
ministerių pirmininkas Tūbelis daro pa- 
stangų, kad prof. A. Voldemaras sutik- 
tų būti užsienio reikalų ministeriu. 

Paskutinėmis žiniomis užsienio rei- 
kalų ministerio vieta pasiūlyta pp. Si- 
dzikauskui, Klimui ir Balučiui. P. Si- 
dzikauskas atsisakęs, iš kitų atsakymai 
dar negauti. 


. Atmainai įvykus. 


Ši žinia Ši- 
taip skambėjo: „Kad duotų Respublikos 
Prezidentui pilną galimumą pertvarkyti 
ministerių kabinetą, visi ministeriai pri- 
statė Prezidento nuožiūrai savo portfe- 
lius. Respublikos Prezidentas atsistaty- 
dinimą priėmė. Kol bus sudarytas nau- 
jas kabinetas, visiems ministeriams pa- 
vesta eiti savo pareigas. Naujas mini- 
sterių kabinetas sudaryti manoma pa- 
vesti Juozui Tūbeliui, ligšioliniam finan- 
sų ministeriui“. 

Šiai žiniai pasklydus, pradėta spėlioti, 
kodel taip atsitiko. Ir ne tik Vilniuje, 
bet Rygoje, Berlyne ir dar toliau. Ypač 
nerimo vilniškė lenkų spauda ir leido 
visokias paskalas, Jaučiama buvo, kad 
ji ne tik nustebinia, bet kartu ir paten- 
kinta netikėtu prof. Voldemaro atsista- 


tydinimu. 

Tiems gandams padėjo galą gautas 
Vilniuje „Lietuvos Aido“ 215 numeris, 
kuriame štai ką radome: „Daugiausia 


gandų remiasi spėliojimu, esą tarp val- 
džios ir valstybės galvų kilęs nuomonių 
skirtumas del principinių politikos da- 
lykų. Mes galim visiškai tikrai užgin- 
čyti, jog nieko panašaus nėra“. 

Vėliau atėjo žinia, kad Kaunan. grį- 
žęs iš Pragos p. Juozas Tūbelis sutiko 
sudaryti naują ministerių kabinetą. Tik 
tuomet nutilo visokie nesąmoningi gan- 
dai, ir kai kas pamojo ranka: Kaune 
nieko nauja. 

Prof. Voldemaro iš valdžios pasi- 
traukimas yra ne eilinis dalykas. Jojo 
nuopelnai Lietuvai neįkainuojami. Taip 
sako ne tik savieji, bet ir svetimieji. Jam 
bestovint prie valdžios vairo trejus me- 
tus, „visose srityse — kaip sako „Liet. 
Aidas“ — padaryta didelė pažanga. 
Prof. Voldemaro valdymo laikotarpį ge- 
riausia būtų pavadinti Lietuvos kilimo, 
stiprėjimo ir konsolidavimosi laikotar- 
piu“. Taip kalba savieji, įvertino ir sve- 
timieji ypač Maskva. 

Ryškesnis yra anglų laikraščio pa- 
reiškimas, iš kurio matome, kokiose ne- 


palankiose aplinkybėse reikėjo prof. Vol- 
demarui ginti Lietuvos teises Tautų Ly- 
goje. O ten jam smarkiausiai reikėjo su- 
sigrumti su pasaulio galiūnais Ir nežiūrint 
į tų galiūnų reiškiamą Lietuvai nepalan- 
kumą, jis su nepaprastu patvarumu, iš- 
tverme, sumanumu tas teises gynė ir ne 
vieną kartų žodį del teisybės laužymo 
jiems į akis yra pasakęs. Ir, jeigu už 
prof. Voldemaro pečių būtų stovėjusi ko- 
kia pusė milijono durtuvų arba nors 
užsienio politikoje visa Lietuvos vi- 
suomenė, tai be abejo jojo pasiūlymu- 
visi užsienio politikai būtų maloniai su- 
tikę ir užsienio politikoje būtų pasie. 
kęs daug daugiau, negu dabar pasiekta 
Ateis laikas, kuomet ir jojo politiniai 
priešai iš mūsų tarpo tai supras ir tin- 
kamai įvertins. 


——-72, V a 


— Anglija po didžiojo karo gavo 
globoti Turkijos dalį Mesopctamiją; ją 
dabar vadina Iraku. Anglija rengiasi 
Irako išsižadėti ir suteikti jam nepri- 
klausoniybę, kaip ir Egiptui. 

— Kinų diktatorius Cankaišekas ne- 
gali nuraminti kiniečius. Prieš jį dabar 
kyla kitas genėrolas Fengas, | 

— Palestinoje jau ramu. Žydai prie 
„Verksmų sienos“ pali pasimelsti ir pa- 
verkti esant tik anglų apsaugai. 

— Klaipėdoje sudegė Verblovskio 
tabako fabrikas. Nuostolių padaryta apie 
vieną milijoną litų. 

— Amerikoje sugautas vagis, kuris 
buvo pasislėpęs su 512 tūkstančių dole- 
rių. Jis pirma sakėsi, kad jį sugavo plė- 
šikai ir nusivedė su pinigais. Dabar su- 
sekta, kad jis buvo susitaręs su plėši- 
kais; plėšikai ieškomi. 

— Latvijos buvęs ministerių pirmi- 
ninkas Skujenekas apsilankė dabar Len- 


kijoje; čia pasisakė esąs didelis lenkų 
draugas, trokštąs sutaikinti lietuvius ir 
lenkus ir norėtų lenkams atiduoti... 


Vilnių. Kodel ne Daugpilį? 


VAT niai ALUS 


diwi Politinė apžvalga. 


Anglijoje nauja darbo partijos vy- 
riausybė gyviau veda užsienio politiką. 
Ministerių pirmininkas Makdonaldas vi- 
sų dėmesį kreipė į save Zenevoje ir jo 
pasakyta ten kalba turėjo didžiausio 
pasisekimo. Dabar Makdonaldas susirū- 
pino dviem dalykais: kelione Amerikon 
ir santykiais su Sovietų Rusija. Kelionė 
Amerikon senai ruošiama. Ten Makdo- 
naldas norėtų susitarti geruoju su Ar e- 
rikos Jungtinių Valstybių prezidentu ka- 
ro laivyno klausimais. Karo metu pra- 
Jobusi Amerika taip smarkiai stato karo 
laivus, kad gali prelenkti Angliją. Anglija 
netektų savo pirmenybės jūroje. Anglams 
dabar rūpi sustabdyti Amerikos karo 
laivų statybą bent tiek, kad laikytųsi 
lygybės su Anglija t. y. statytųsi tiek 
laivų, kiek statosi Anglija. Yra tai labai 
opus klausimas ir gali Makdonaldui 
Amerikoje nepasisekti. Delto jis savo 
kelionei paskyrė dar antrą siekį: susi- 
tarti su Kanada pirklybos ir pramonės 
reikalais. Tai, žinoma, jam pasiseks ir 
kelionė blogiausiam  atsitikime vistik 
turės reikšmės. 

Su rusais derybas ves pats užsienių 
reikalų ministeris Hendersonas. Rusų 
delegacijos priešaky bus iš Paryžiaus 
žydas Dovgalevskis. Čia iš kalno galima 
spėti, kad bus susitarta rusų galvon, 
o anglų ir žydų naudon. 

Pačioje Anglijoje nerimsta kalnų 
darbininkai. Jie rimtai pradeda bijoti, 
kad darbo partijos vyriausybė vieton 
reikalaujamos 7 valandų darbo dienos 
ir dabartinės 8 valandų dienos įves il- 
gesnę darbo dieną. Darbininkų laikraštis 
„The Miner“ piktai klausia, kas gi da- 
bar Angliją valdo: Makdonaldas ar vis 


dar Balduinas? 
* 


Rusijoje vėl prasidėjo nauja nesusi- 
pratimų ir kivirčų banga del sekmadie- 
nio šventės. Komunistai nutarė panai- 
kinti sekmadienio šventę ir visas dienas 
dirbti, mažinant darbo valandas. Ir čia 
reiškiasi žydų įtaka. Jie nenori švęsti 
sekmadienio, o šeštadienis primesti gana 
sunku net tokioje Rusijoje. Sibiras jau 
prieš tą sumanymą pareiškė protestą, 
bet daugeliui, pabrikų jau vadinamoji 
„neprerivka“ primesta ir poilsio dienos 
nėra. 


. 


Prancūzų politikai sakosi negalį 
įspėti, ar nusiginklavimas pirma įvyks 
marėse, O paskui sausumoje, ar bus 
priešingai, gal nusiginklavimas eis vienu 
metu ir marėse ir sausumoje, gal net 
visai jokio nusipinklavimo nebūsią. Kas 
nori susilaukti nusiginklavimo, dabar 
au nieko nesupranta. Kaigi nesupranta, 


kas aplink darosi, atrodo, kad juoke . 
daroma. Prancūzai girdi, kad Ženevoje 
Londone ir Amerikos Vašingtone labai 
daug kalbama apie valstybių nusiginkla- 
vimą, bet nerasi trijų žmonių, kurie 
kalbėtų vierodai ir niekas iš jų neklauso, 
ką kalba jo kaimynas. Kiekvienas randa, 
kad kiti ginkluojasi peranksti ir perdaug, 
o podraug pareiškia, kad jam ginkluo- 
tis būtinai reikia. Taip kalbėtis gali la- 
bai ilgai. Prancūzai nustoję tikėti Tautų 
Lygai ir nesitikį, kad ji sugebėtų išgy- 
dyti žmoniją nuo amžius buvusių silp- 
nybių. 

Anot prancūzų, Tautų Lygos nusi- 
ginklavimo projektai neturės pasisekimo 
ir pati Tautų Lyga praras pasitikėjimą. 

* 


Ženevoje Tautų Lugos pilnatis bai- 
gia savo darbus. Išrinktose komisijose 
politikai ilgai sukė galvas del anglų at- 
stovo Cecilio pasiūlyto nusiginklavimo 
projekto. Nors dauguma jau buvo lin- 
kusi priimti šį projektą, Cecilis savo 
projektą iš komisijos atsiėmė. Kitoje 
komisijoje priimta kitas Cecilio pasiū- 
lymas, butent: sutaikinti Tautų Lygos 
paktą su Kelogo paktu, kad ir Tautų 
Lygos paktas neleistų valstybėms ka- 
riauti. Tą darbą komisija turėsianti at- 
likti pradžioje 1930 metų, kad jau tų 
metų Tautų Lygos pilnatis galėtų Šį 
klausimą baigti. 

” 


Lenkijoje ministeriams nepasisėkė 
pasikalbėti su seimo partijų vadais. No- 
rėta lengvesniu būdu pravesti per seimą 
1930 metams valstybės biudžetą. Norėta 
sušaukti seimas, duoti jam patvirtinti 
valstybės biudžetą ir vėl seimą paleisti. 
Seimas supranta, kad tik biudžetą svar- 
stydamas gali pakritixuoti galingus dabar 
ministerius ir pasakyti jiems tiesos žodį. 
Del tokio seimo nusistatymo šio menė- 
sio 22 d. buvo paskelbtas naujas p. J. 
Pilsudskio raštas, kuriame jis kaltina 
seimo maršolą Dašinskį, kad jį suve- 
džiojęs savo pranešimu apie lenkų so- 
cialistų palankumą dabartinei vyriausybei 
ir dar kartą šiurkščiais žodžiais paiški- 
no, delko nenori leisti seimo atstovams 
daug kalbėti apie valstybės biudžetą. 
„Mūsų biudžeto sekretas yra tame“ — 
pasakė Pilsudskis, — „kad jis yra pri- 
taikintas tik prie valdininkų darbo, o ne 
prie valstybinio darbo ir ministerių darbo 
turinio“. Tame posaky glūdi mintis, lyg 
kad valdininkų darbas būtų nesutaiko- 
mas su valstybiniu darbu. Nepasisekus 
ministeriams sudaryti seimo partijų ats- 
tovų pasikalbėjimą, emėsi to darbo ži- 
nomas valdžios partijos vadas Slavekas. 
Jis pradeda nuo konstitucijos reformų. 


Birutė — Trakų 


Nėra — be abejo - mūsų istorijoj sim- 
patiškesnio asmens, kaip Birutė. Ji yra 
toks malonus kilnus, idealingas, kad kai 
kurie netgi intelingentai — bet neistori 
ninkai — linkę manyti, jog tai asmuo 
ne istorinis, vadinas nebuvęs iš tikrųjų, 
o vien tik liaudies vaidentuvės kūrinys — 
legendarinis. Tačiau kas bent kiek tu- 
rėjo progos arčiau susipažinti su Lietu- 
vos praeit es “šaltiniais, pav, Lietuvos 
metraščiais (II. C. P. Ji'51, VIII.) tas įsiti- 
kino, kad tokia nuomonė iš pagrindų 
klaidinga. 

Tiesa, labai mažai išsiliko žinių apie 
Birutę, bet kokias turime yra tikros, 
neabejotinos. 


Jomis tad pasiremdamas norėčiau 
supažindinti platesnę lietuvišką visuome- 
nę su mūsų įžymiausio didvyrio Vytauto 
Didžiojo motina — Trakų kunigaikštienė 
Birute“ 

Birutė gimusi viename gražiausių 
Lietuvos kampelių — Palangoje. Jos tė- 
vas buvo žymus Lietuvos bajoras Vydi- 
mantas vardu. Kaip vadinasi motina bu- 
simosios kunigaikštienės — šaltiniai tyli. 
Kuriais metais gimusi ir kaip praleidusi 
savo jaunatvę, taipogi tikrų Žinių netu- 
rime. Pirma syki susitinkame istorijoj su 
Birutės vardu kuomet jau ji buvo vaide- 
Jutė — amžinos ugnies vyriausio stab- 
meldiškos Lietuvos dievaičio Perkūno— 
Praurimos — saugotoja. Mergaitės galėjo 


Kunigaikštienė. 


likti vaidelutėm, rodosi, ne anksčiau 14 
metų amžiaus. Birutės būta netik giliai 
dievotos, bet ir nepaprastai gražios: 
„dievaičio tarnaitė, graži kaip Tikrojo 
Dievo angelas“ išsitaria vienas poetų. 

Apie 1343 m. — vadinasi apie šešetą 
ilgų amželių tam atgal jaunas karžygis 
Trakų kunigaikštis Keistutis — Gedimino 
sūnus, — grįždamas su savo kariomene 
iš žygio prieš kalavininkų Ordeną, apsi- 
stojo Vydimanto Palangiškio namuose 
poilsio. 

Čia turėjo progos susipažinti su 
bajoro dukterimi, angeliškai skaisčia ir 
gražia vaidelute. 


Dora širdis narsaus bet jautraus 
karžygio iš pirmo pamatymo tapo ga- 
lingai sužavėtas. Panašios moteriškės jis 
buvo lig šiam laikui niekuomet neregė- 
jes, nors jau daugybę, didelę daugybę 
buvo savo gyvenime matęs visokių žmo- 
nių. Baltame vaidelutės apsiauste dide- 
lèm pilnom išreiškos akelėm, subtelingai 
gražiais skruosteliais tamsiai geltonais 
lig pat žemės ilgais plaukais atrodė it 
ne žemės sutvėrimas... 

Tuo laiku galėjo turėti Birutė apie 
17—18 metų amžiaus. Stebuklingoji sty- 
ga buvo smarkiai užgauta ir jos sieloje, 
meilės jausmo. Gražus, linksmas pilnas 
energijos, dar įaunutėlis, bet visoje Ze- 
maitijoj pagarsėjęs karžygis, garbingiau- 
sio visoje Lietuvos žemelėje Gedimino 

Atrodo, kad ir jam tas aplinkinis kelias 
nepasiseks. Kairiosios partijos laikosi 
tos nuomonės, kad negali būti seimo 
grupių pasikalbėjimų, kol nėra sušauktas 
seimas. Pilsudskiui viešai atsakė seimo 
maršolas Dašinskis. 

Rugsėjo 20 d. sugrįžo Varšuvon už- 
sienių reikalų minist. Zaleskis. Šį kartą 
jo ilgas buvimas užsieny Huagoje ir Ze- 
nevoje jokių laimėjimų nedavė. Delega- 
cija buvo palyginamai skaitlinga, bet lai- 
kėsi visur tylėjimo politikos. Laimėta tik 
rinkimai į Tautų Lygos tarybą, bet tai 
jau seniau buvo pažadėta. Ženevoje Za- 
leskis atrodė gerokai nuvargęs. 

Prasidėjus mokslo metams, daug kur 
Lenkijoje, anot Katalikų agentūros, pasi- 
reiškė vyriausybės nepalankumas katali- 
kų mokykloms. Galicijoje Peremyšly, 
Lvove ir Jaroslave senoms vienuolynų 


mokykloms atimta valstybinės teises, 
Liublino vaivadijoj vyskupas Fulmanas 
raštu nušvietė atsitikimus Zamche. Len- 
kų spauda mato tame lenkų vyriausybės 
nepalankumą katalikams. 

* 


Palestinoje arabai sugriovė daug žy- 
dų namų ir žuvo nemaža žydų. Tik an- 
glų kariuOrnenei pasisekė kovas sustab- 
dyti. Žydai nerimsta prieš anglus, kad 
nesuvaldo arabų ir jau sionistų vadai 
norėtų Palestiną pavesti lenkų globai. 
Gal gerindamiesi lenkams, žydai Žene- 
voje, ypač tautinių mažumų kongrese, 
daugiau kalbėjo apie lietuvių „ekscesus“, 
kaip apie arabų skerdynes. Pasirodo, 
kad žydams yra tie geri, kas karpo jų 
barzdas, moka gerai suduoti ir duoda 
užsidirbti. Sionistų lizdas keliasi Var- 
šuvon, 


Trumpos žinios. 


— Iš Pereinės kraustosi ir prancū- 

zai. Jų iš ten ligi lapkričio 1 d. išsi- 
kraustys apie 10 tūkstančių. 
„ — Vengrijos užsienių ministeris iš 
Zenevos nuvyko Ryman pas Musolinį. 
Šis svečiui pagerbti suruošė pusryčius, 
ir abu valstybės vyrai turėjo ilgą pasi- 
kalbėjimą. 

— Meksikoje įvyko pasikėsinimas 
prieš respublikos prezidento pavaduo- 
tuoją. Puolikai paleido į jį apie 100 šu- 
vių; du jo palydovai užmušti ir 15 žmo- 
nių sužeista. 


sūnus iš pirmo beveik pamatymo tampa 
idealu Birutės akyse. 


Ir čion įvyksta — sulig padavimų — 
nepaprastas tiesiog negirdėtas, anais lai- 
kais faktas. Dalykas, mat, tame, kad vai- 
delutė duodavo apžadus užlaikyti lig 
gyvos galvos mergelės skaistybę, kurią 
praradus — vadinasi sulaužius apžadus, 
buvo baisiaja mirtimi baudžiama, kaipo 
didžiausia nusidėjėlė. 

Galingas Keistutis žada apginti nuo 
bausmės, o užgautai dievybei suteikti 
milžiniškas aukas, kad tuoj turėti Birutę, 
kurios ar šiaip ar taip ne manė išsiža- 
dėti. Tačiau Birutė pasirodė didvyrė. 
Nepaisant tiesiog pragariško sielvartos 
kančių griežtai nesutinka su savo myli- 
muoju. 


Tuomet nepaprastai drąsus, didžiau- 
sio meilės jausmo pagautas Keistutis 
ryžosi prievarta atitraukti vaidelutę nuo 
altoriaus. 


Vestuvės įvyko Trakų pilyje. Birutė, 
per visą savo gyvenimą kaištai mylima 
vyro, turėjo 5 ius sūnus ir tris dukteris. 

Sūnų vardai: Patirgas, Tautvylis, Vy- 
tautas, Butautas ir Sigailis, dukterų: 
Danutė, ištekėjusi už Mozurijos kuni- 
gaikščio Jonusio, Ringaitė, berods būda- 
ma panelė, mirė kryžiuočių nelaisvėje, 
trečios vardo nežinome. 

Visų vaikų mylimiausis buvo Vytau- 
tas, kurs buvo labai panašus ir iš išvai- 
dos ir iš būdo į savo motiną. Birute ki- 


— Šiais metais bolševikai netoli 
Lenkijos rubežių surengė didelius ka- 
riuomenes manievrus. Jųjų laivynas pa- 
sirodė ir prie Lenkijos pakrančių. Del 
pastarųjų atsilankymo Lenkija rengiasi 
protestuoti. 

— Vokietijoje vienoje kasykloje įvy- 
ko du sprogimai. Tik per antrą sprogi- 
mą žuvo 19 darbininkų: 
Buvęs Auganistano valdovas 
Amanulaą su žmona Suraja ir visais vai- 
kais pametė islamą ir priėmė katalikų 
tikėjimą. 


taip nekalbėjo su vyru ir su vaikais kaip 
lietuviškai. 

Kunigaikštienės gyvenimas Trakų pi- 
lyje nebuvo perdaug linksmas. Keistutis, 
gindamas be paliovos gimtąjį kraštą nuo 
galingų, dažnai už jį galingesnių priešų, 
kaip antai: kryžiuočiai kalavininkai, pa- 
galios lenkai, nuolat buvo ne namie. 

Tūkstantiniai pavojai, grąsantieji jo 
gyvybei ir sveikatai (kelis kart pav. buvo 


pakliuvęs nelaisvėn sužeistas ir t. t.), 
skaudžiai atsiliepdavo -Trakų valdovės 
širdyje. 


Kol dar mežesnio būta Vytauto, ga- 
lėjo bent juo pasidžiaugti motina, bet 
vos tiek paaugo, kad galėjo pakelti kar- 
dą, nužygiavo su tėvu karo laukan. 
Mūsų garsioji kunigaikštienė dar labiau 
nuliūdusi pasilikdavo. 

Birutė mirė traginga mirtimi. Žiaurus 
Jogaila, išdavikiškų būdu suėmęs dėdę 
Keistutį ir liepęs pasmaugti „Lietuvos 
liūtą“ Krėvės pilyje, bijodamas, tur but 
nelaimingos žmonos keršto, liepė ir ją 
nuskandinti Galvės ežėre. Tas pats liki- 
mas laukė ir Vytautą, jei būtų dėka savo 
gudrybei ir didvyriškam pasiaukavimui 
savo tarnaitės Mirgos — nepasprukęs iš 
spąstų. Stabmeldžiai seneliai buvo įsiti- 
kinę, kad visos nelaimės Keistučio še-i 
mynoje tai „užrustintų dievaičių ker- 
štas. 

UKIO SKYRIUS. 


Klausimai ir atsakymai. 


Nori užimti svetimą žemę. 


Klausimas. Gretimasis sodžius skif- 
stosi į vienasėdžius ir užėmė mūsų pie- 
vos dalj neturėdami plano. Kur jie rodo, 
tenai eina komisija ir liepia statyti kap- 
čius, o kur mes rodome, tai į tai ne- 
kreipia jokios domės. Rubežius eina tie- 
sia linija, žymisi grioviu ir mūsų ežios 
eina nuo vakarų, o jų iš pen 


Atsakymas. Sienų ginčas sunku iš- 
spresti, kuomet ir vienas ir antras so- 
džius neturi planų. Tokiuose atsitiki- 
muose turėtų būti imta domėn faktinė 
žemės valdymo padėtis. Jei jie elgiasi 
sauvališkai, tai: galite skūsties į Okr. 
Urząd Ziemski ir savo apskrities sta- 
rostijaj. 


Užėmė svetimą žemę. 


Klausimas. Mūsų sodžiaus žemės 
dalį užgrobė kitas sodžius 20 metų at- 
gal, nes ta žemė buvo už pelkių ir toli 
nuo mūsų sodžiaus. Ar dabar mūsų SO- 
džius galėtų atimti tą žemę? Sulig plano 
ji priklauso mūsų sodžiui. Tačiau mes 
neturime plano. Pasakoja, kad mūsų so- 
džiaus planas yra Kaune, tai ar galima 
jis būtų išreikalauti ir kiek tai kainuotų? 

M. Už. 


Atsakymas. Niekas neturi teisės už- 
grobti svetimą žemę. Jei prirodysite, kad 
tas žemės sklypas priklauso jūsų so- 
džiui, tai beabėjo alsiimsite, Kai del 
plano, tai kol kas nėra beveik jokios 
vilties, kad jis galima būtų partraukti iš 
Kauno. 


Sulaiko laikraščius. 


Klausimas. Ar galima skūsties už 
laikraščio sulaikymą? Pavyzdžiui, mano 
laikraštį kartais sulaiko net kelias sa- 
vaites, o kaip kada ir visai pražūna. 

M. Už. 

Ątsakymas. Galima. Jei laikraštį su- 
laiko krasoje, tai praneškite Redakcijai, 
o ši jūsų pašto agentūrą apskūs kur 
reikia. Jei sulaiko gminoje, tai skūskitės 
starostijai. 


Kelionė į Prancūziją. 


Klausimas. Norėčiau išvažiuoti Pran- 
cūzijon, Turiu visus popierius. Pirma 
vežė valdiška komisija Švenčionyse, bet 
dabar apie tą komisiją nieko nesigirdi. 
Todel norėčiau savo lešomis važiuoti, 
bet nežinau gerai, kur yra agentai. Sa- 
ko, kad yra tokie agentai Švenčionyse, 
bet aš nežinau, ar ĵe yra tikri agentai, 
ar apgavikai? Prašau patarti, kur suras- 
ti tokius agentus? 

D. Emigrantas. 


Atsakymas. Patartume Tamstai va- 
žiuoti tiktai vadovaujant valdiškai komi- 
sijai. Tada turės rūpinties ir tolesniu 
Tamstos likimu. Šiaip savo rizikai, arba 
su pagalba privatinių agentų, važiuoti 
nepatartume, nes visus tuos agentus 
skaitome apgavikais. Jei turėtumet Pran- 
čūzijoje pažįstamų, kurie padėtų Tam- 
stai bent pradžioje, tada kas kita, Kitaip 
patariume nesijudinti iš vietos. 


Grybas pirkioje. 


Klausimas. Namus pastačiau 1926 
metais aukštoje vietoje. Laikau švariai 
ir sausai, vienok atsirado grybas: grin- 
dyse, lubose ir-sienose. Iš grindų ir lubų 
grybą pašalinau, bet iš sienų nieko ne- 
galiu padaryti. Tai prašau patarti, ko- 
kiu būdu išnaikinti grybas? 

K. Jakimauskas. 


Atsakymas. Čia bus kalta ne vieta, 
bet statomoji medžiaga, kuri matyti bu- 
vo jau užkrėsta grybu. Panašiuose atsi- 
tiklmuose nieko daugiau negalima pa- 
tarti kaip tik pasistatyti naujas namas 
iš visiškai sveikos medžiagos, O senasis 
sugriauti. Iš apkrėsto namo negalima 
nieko imti kitoms trioboms, nes tuo bū- 
du perneštumėte grybą į kitas triobas, 


Kartą grybas taip įsivyravo, tai jau pa- 
šalinti jis yra negalima ir tokiai triobai 
vis tiek yra lemta žūti. Pagaliau, tokioj 
trioboj ir gyventi nesveika. Plačiau apie 
tą grybą parašysime skyrium. 


Žemės aprašymas „Ryto“ mokyklai. 


Klausimas. Geriau susipratę lietuvių 
sodžiai, eidami į vienasėdžius, palieka 
žemės gabalą „Ryto“ mokyklai. Mati- 
ninkas sutinka palikti gabalą žemės sa- 
kydamas, kad mokykla sodžiuj turi būti: 
nebus „Ryto“ — bus valstybinė. Tą da- 
rant, matininkas turi parašyti protokolą. 
Jeigu jis protokole užrašys „rnokykiai“, 
ncpažymėjęs „Ryto“, tai ar negalėtų tos 
žemės paskui atimti kas kitas ir ar ga- 
lima būtų ją perduoti tik „Rytui“? Jei- 
gu reikia būtinai pažymėti protokole 
„Ryto“ ir jeigu matininkas nesutiktų tai 
padaryti, tai ar galima jis priversti ir 
kokiu būdu? 

Gaspadorius. 


nori iš- 
mokyklai, 


Atsakymas. 
skirti žemės y4balą 


Jeigu sodžius 
„Ryto“ 


LAUS RYTOJUS 


tai ir protokole turi pažymėti, kad „Ry- 
to“. Šu sodžiaus nutarimu matininkas 
paprastai skaitosi. Ligi šiol nebuvo at- 
sitikimo, kad Urząd Z emski panašių nu- 
tarimų nepetvirtintų. 


Mašinų bendrovės. 


Klausimas. Mūsų sodžiuje labai 
trūksta geresniųjų ūkio įrankių ir norė- 
tume kuriuo nors būdu jų įsigyti, bet 
pavieniui tai yra sunku, nes brangiai 
kainuoja. Mums trūksta sprenžininių 
akėčių, kultivatorių ir pievoms išdirbti 
įrankių. Teiravomės Vilniaus Sindikate, 
bet pasirodė, kad tie įrankiai yra gana 
brangūs. Nesenai važinėjo mūsų krašte 
Ūkio Draugijos delegatas ir sakė, kad 
galima įsigyti tų įrankių susidėjus ke- 
liems ir suorganizavus „spulką“. Todel 
prašau patarti, kokiu būdu tai padaryti? 


P. Var. 


Atsakymas. Žemės Ūkio Bankas 
duoda kreditą tiktaj javų valymo maši- 
noms įsigyti. Šiaip ūkio įrankiams ne- 
duoda, vistiek kad ir „spulką“ mašininę 
suorgan'zuotumet. 


Nori pakeisti testamentą. 


Klausimas. Mano dėdė užrašė man 
savo turtą įjudamąjį ir nejudamąjį, kurį 


Tas 


aš turėjau gauti po jo mirties. Testamen- 
tas buvo parašytas pas nolarą Svenčio- 
nyse, o dabar dėdė nori dalį to turto 
kitam aprašyti. Aš išbuvau ūkyje devy- 
nerius metus, visą tą laiką dirbau, o.da- 
bar apgaulingai nori su manim pasielgti, 
Todel prašau atsakyti, ar tas testamen- 
tas neturės jokios galės, kad sulaikius 
tą dėdės elgėsį? 


Virstantis Berželis. 


Atsakymas. Kadangi dėdė yra dar 
gyvas, tai jis su savo nuosavybe gali 
elgties taip, kaip jam patinka, taigi gali 
vietoj senojo testamento parašyti naują 
ir Tamstai visai nieko nepalikti. Patar- 
tume Tamstai su dėde nesipykti, nes tuo 
gali sau tik pakenkti. Geruoju daugiau 
laimėsi! y 


Šašai. 


Klausimas. Pas mus visi labai nušašo 
ir jokiu būdu negalima išsigydyti. Vieni 
šašai, išgyja, jų vietoj atsirada kiti, Ša- 
šai daugiausia būna ant lūpų, nosies, 
antakių ir kaktos. Kas daryti? 


Atsakymas. Pamėginkite kas diena 
tepti  šašus cino mostimi, o jei tai 
nepadės, pasitarkite su gydytoju vietoje. 

KORESPONDENCIJOS. 


Švenčionių apskr. 


Vardziukieinis, Dūkšto val. Šio 
mėnesio 18 d. čia mirė vietinio 
Liet. Sv. Kazimiero Draugijos sky- 
riaus pirmininkas, Antanas Umbra- 
sas, Velionis nuo skyriaus įsikūri- 
mo pradžios visą laiką stovėjo val- 
dybos priešaky. 1927 m. ėjo parei- 
gas sekretoriaus, © 1928 ir 1929 
m. — pirmininko. Amžinos atmin- 
ties Antanas Umbrasas buvo susi- 
pratęs žmogus, geras lietuvis ir 
kaipo pirmininkas, daug pasidar- 
bavo, už ką skyriaus narių tarpe 
paliko geriausią atmintį. 

Velionis peranksti mirė; turėjo 
vos 28 metus. Būtų dar daug pasi- 
darbavęs, bet negailestinga mirtis 
perkirto jo gyvenimo siūlą ir at- 
skyrė nuo žmonos ir dviejų dar 
mažų dukryčių. 

Laidoiuvės buvo šio mėnesio 
19 d. Jose dalyvavo Dūkšto klebo- 
nas kun. Z. Butkevičius, iš Vilniaus 
atvykęs Liet. Šv. Kaz. D-jos Centro 
atstovas S. Urbanavičius, vietinio 
skyriaus nariai ir daug kitų gerų 
artimų žmonių. Prie atviros duobės 
kun. Z. Butkevičius pasakė religi- 
nio turinio pamokslėlį, priminda- 
mas visiems neišvengiamą pomir- 
tinę kelionę. S. Urbanavičius pasa- 
kė trumpą atsisveikinimo kalbą, 
kurioje Liet. Šv. Kaz. D-jos Cen- 
tro Valdybos vardu reiškė užuo- 
jautos mirusiojo žmonai, dukry- 
tėms, giminėms ir skyriaus nariams. 
Pastaruosius kalbėtojas ragino ne- 
svyruoti, nedrebėti, bet drąsiai dar- 
buotis Draugijos ir lietuvybės naudai 
savo buvusio pirmininko pavyž- 
džiu. 

Po valandėlės Vardziukiemio 
kapuose išaugo naujas kapas. Jį 
papuošė didelis gražus gėlių vaini- 
kas su parašu: „Savo Pirmininkui. 
Dėkingas Vardziukiemio Liet. Šv. 
Kazimiero Dr-jos Skyrius“. 

Dalyvis. 


Vasiūnai, Tverečiaus valš. Mūsų lai- 
kraščiuose telpa daug korespondencijų, 
bet niekas nenori paduoti statistikos. O 
tai būtų labai įdomu. Mūsų sodžiuje 
lenkiška mokykla yra jau antri metai, 
Pernai mokytojavo p. Liudvikas Mesz- 
kian, sulenkėjęs, kilęs iš Drisvetų; jis 


turėjo iš mūsų apskričio 3 vaikus ir iš 
Braslavės — 5. Šiemet turime p. Kisly; 
šis dabar turi ir gi 3 vaikus iš mūsų 
valsčiaus ir apie 8 iš Braslavės apskri- 
čio. Už šitos mokyklos butą Tverečiaus 
valsčius sumoka į metus 300 auksinų. 
Sulig teisybės už tą butą turėtų daugiau 
sumokėti žmonės iš Braslavės apskr. 
Yra ir „Ryto“ mokykla; joje mokosi 40 
su viršum mokinių. 
Senis. 


Rėškutėnai, Kaltinėnų valsč. Nauji 
mokslo metai—nauji vargai. Ilgus metus 
pas mus dirbo mokytojas p. N. Jasiulio- 
nis. Ačiū jo darbštumui mes susilaukė- 
me Ūkio Ratelio, Šv. Kazimiero D-jos 
skyriaus, gėrėjomės gražiais vakarėliais, 
kurių turėjome daug daug; jaunimą pa- 
traukė prie šviesos. Šiais mokslo metais 
inspektorius neduoda koncesijos mūsų , 
mokyklai. Atsiuntė mums valdišką mo- 
kytoją, kuris gavo mokyklai butą pas 
Mykolą Daubarą ir jau pradeda darbą. 
Kaimas lietuviškas, jame nė vieno ištau- 
tėjusio nebuvo ir nėra. Tik dabar atsi- 
rado M. Daubaras, kurio pasielgimu vi- 
si labai piktinasi. Mes nenurimsime ir 
ieškosime savo teisių... Tik, broliai, 
neškime naštą visi mes kantriai, o bus 
mums kentėti lengviau... 

Erelis. 


Bikėnai, Dūkšto val. Prieš dviejus 
metus čia veikė lietuviška mokykla, ku- 
ri bikėniečiams ir apylinkės kaimams 
davė daug naudos: vaikučius mokino 
suprantama, gimta jų kalba, jaunimą 
mokino ruošti lietuviškus vakarėlius, 
pratino skaityti knygas, laik: aščius, ben- 
drai, stiprino visų lietuvišką sąmonę. 
Dabar jau kitaip. Lietuviškos mokyklos 
jau nebėra, yra tik lenkiška... Bikėnie- 
čiai prašė, maldavo ir inspektoriaus ir 
Vilniaus „Ryto“, bet be pasekmių. Net 
ir atsakymo regauta. Dabar bikėniečiai 
jaučiasi apvilli... Bet rankų dar nenu- 
leidžia — krata, dirba geriau, n.gu ki- 
tur. Turi L'et. Sv. Kazimiero Draugijos 
skyrių, pre kurio glaudžiasi visi apy- 
linkės kaimai ir viensėdžiai. lr gražu, 
kad taip daro. Bendromis jėgomis vis 
daugiau gali užkrutėti. Na ir kruta, kai 
reikia. Pav. šį mėnesį kai ruošė vaka- 
riuką, tai prisidėjo ir žąsiniečiai, ir ber- 
žininkiečiai. 

Minimas vakarėlis buvo suruoštas 
Bikėnuose šio mėnesio 14 d. Programa 
buvo neilga, bet graži ir įvairi. Vaidinta 
vieno veik. komedija ,.Nesipriešink““, 
sakyta monologai: „Pas duris“' ir „Ren- 
giasi vesti“. Užbaigta gyvu, juokingu 
pantomimu „Ponas ir tarnas“. Viskas 
atlikta su pasisekimu. Vaidintojai tiek 


parodė sugebėjimo, kad publika jiems 
dar per vaidinimą negailėjo katučių. 
Bendrai, vakaras pavyko. 

Pertraukų metu ir per šokius grie- 
žė Dūkšto liet. dūdų orkestra. Pastaro- 


sios šį kartą girti netenka, reiktų tik ` 
pabarti. Bet paliksiu. Kitą kartą or- 
kestrininkai savo iškrypimų gal nebe- 
rodys. 


Vilnietis. 
Breslavės apskr, 


Mažėnai, Rimšės valsč. Mūsų sodžius 
didelis, gyvena 35 ūkininkai. Nėra taip 
vadinamų pas mus didžiausių,tik vienas 
uri 3|4 valako, kiti po pusei, po ketvir- 
čiai ir po keletų d šimtinių. Visi gyvena 
vidutiniškai; visi lietuviai, tik gal pora 
atsiras, kurie savo vaikučius mokina 
lenkiškai kalbėti; kai jie išeina sodžiun, 
tai atrodo, būk atvežti iš užsienio. So- 
džius ramus — daug jaunimo, turi savo 
griežikus, dažnai esti „vakaruškos“, bet 
tvarkingos. Rugpiūčio 25 d. jaunimas 
surengė net mažą vakarėlį, kuris pasi- 
sekė. 

Ligi šiol mažėniečiai dar vis buvo 
amžinani miege, dabar kelias. Sulauksi+ 
nie ir mes Sv. Kaz. D-jos skyriaus, ne- 
kantriai laukiame Storostijos užtvirtini- 
mo. Kaipgi bus malonu žiemos ir taip 
laisvu metu pasiskaityti lietuviškas kny- 
gutes, sužinoti per laikraščius naujienas, 
mūsų draugų darbus ir t.t. 

Ramulėlis, 


Lydos apskr, 


Rodunė. Mūsų psrapijoje statoma 
nauja bažnyčia. Jau sukrauti pamatai ir 
sienos pašoko viršun. Rugsėjo 8 d. įvy- 
ko ir kertinio akmens pašventimas, Tu- 
rėjome ir svetelį iš Vilniaus pralotą 
Liubiancą. Jis mums ir pamokslą labai 
gražų pasakė, tik mums mažai supran- 
tamą. Daug kalbėjo apie Vilnių, gyrė 
kun. Ščemirską, barė už mūsų nesan- 
taiką praeityje, džiaugėsi dabartine san- 
taika (?). Labiausiai mus stebino, kai 
pradėjo girti kun. Ščemirską už tai, kad 
su mumis pakalba lietuviškai, ir mums 
nedraudžia kalbėti tarp savęs lietuviš- 
kai. Tai tau ir nuopelnai. Apie padary- 
tas mums skriaudas pralotas neužsimi- 
nė: negražu tur būt atsiminti, kaip jis ir 
pats prisidėjo prie mūsų skriaudimo. O 
čia apie tai liūdija kiekvienas atvežtas 
mūsų akmuo, kiekvienas padėtas skati- 
kas. O kai pradėjo pilti palyginimais iš 
lenkų karalių, jų miestų, jų paminklų, 
tai jau pamatėme, kad mus mokina ne 
Dievą pažinti. Pradėjome skirstytis an- 
kščiau: kam rūpi ne tiesos žodis ir tei- 
sybė, tas teklauso istorijos, geografijos 
ir kitų pasakų; mums užteko ir kun. 
Ščemirsko pagyrimų paklausyti. Nuo 
akmens pašventinimo procesiją palydėjo 
atgal vos trečdalis žmonių. Vienas. 

VILNIAUS 


Nepriklausomoj Lietuvoj. 


kunigaikščio Vytenio pulko 
10 metų sukaktuvės. 


Rugsėjo 22 d. Mariampolėje įvyko 
Lietuvos kunigaikščio Vytenio pulko 
10 metų sukaktuvių iškilmės. Iškilmė- 
se dalyvavo Valstybės Prezidentas A. 
Smetona ir ministeriai. Per iškilmes 
buvo įteikta pulkui vėliava. 


Lietuvos 


Kan. Tumo jubiliejaus viešas 

paminėjimas. 

Rugsėjo 20 d. sukako 40 m., kai 
kan. Tumas pradėjo darbuotis mūsų li- 
teratūroje. Tą dieną Baltosios (Gulbės 
salėje įvyko viešas <ukaktuvių minė- 
jimas. Jubiliato asmenį apibūdino prof. 
Tamošaitis, prof, Biržiška ir prof. Ke- 
mešis. Po to sekė pasveikinimai ir pa- 
sveikinimų skaitymas. Netrūko ir nuo 
Vilniaus lietuvių visuomenės pasveikini- 
mo, kurį pasiuntė Laikinojo Komiteto 
pirmininkas p. K. Siašys. Įėjimas į salę 
visiems buvo laisvas ir todel publikcs 
prisirinko labai gausiai; buvo atsilankę 
seni ir jaunuoliai; tai tik parodo, kaip 
brangus įubiliatas yra visų mylimas ir 
gerbiamas. Tą pat dieną buvo sšuruošia 
ir vakarienė. 


P. Čiurlionienės paskaita Ženevoj. 


Lietuvos delegacijos narys Tautų 
Sąjungos posėdžiuos, p-nia Čiurlic nienė, 
kuri išrinkta į socialinę komisiją, suren- 
gė labai įdomią pas'aitą tema „L'etu- 
vos moteris“. Paskaitoj ji padarė istori 
nės ir dabartinės Lietuvos moters būklės 
apžvalgą, nagrinėjo jos dalyvavimą kraš 
to gyvenime. Gausinga auditorija sutiko 
p-nios Čiurlionienės kalbą karštais pio- 
jimais. 

Pabaltijo valstybių ūkio konferencija. 


Iš Talino praneša, kad estų preky- 
bos rūmų pirmininkas Puk šios savai- 
tės pabaigoj atvažiuoja į Rygą, kur ves 
derybas su latvių ūkio sferomis dėl numa- 
tytos Pabaltijos valstybių ūkio konferen- 
cijos. Šiai konferencijai teikiama didelės 
reikšmės. Jos dalyvių sudėtis tuo tarpu 
dar neaiški, tačiau jau nuspręsta, kad 
joje dalyvausiančios Estija, Latvija ir 
Lietuva. Lenkijos dalyvavimas, esą, taip 
pat laikomas būtinu, “bet abejojama, ar 
pavyks susirinkti prie vieno stalo Len- 
kijos ir Lietuvos ūkio sferų atstovams. 
Konferencija susirinks Taline spalių mėn. 
pabaigoj arba lapkričio pradžioj. 


Nereikėtų džiūgauti. 


Nesenai Lenkijos vyriausybė kvietė 
seimo partijas į pasitarimą, tačiau š os 
atsisakė. Iš to kai kas linkęs daryti toli 
einančias išvadas. N. Lietuvos demo- 
kratai (Liet. Žin.) manančios, kad dabar 
„Lenkijoje paims viršų demokratinis gai- 
valas ir tuomet „visokios avantiūrGs 
turėtų galą gauti, greičiau galės įsigy- 
venti sveiko proto politika, lietuvių — 
lenkų ginčas greičiau ras tinkamą abiem 
pusėm sprendimą“. Mes į tai galime 
pasakyti vieną; tuščia viltis. Lenkijoje 
visi — nuo kraštutiniausio endeko ir 
ligi kairiausio pepeso — laikosi Vilniaus 
klausime vienodo nusistatymo. Koks tas 
yra nusistatymas, reikėlų pasiteirauli ne 
partijų programose, bet ruošiamuose 
Vilniuje viešvose mitinguose, akademi 
jose. Tikime, kad ir N. L'etuvos demo- 
kratai nesugebės atskirti endeko nuo 
pepeso..™ 


51 mokytojas baigė kursus. 


Žemės Ūkio rūmai buvo surengę 
Kaune pradžios mokyklos mokytojams 


žemės ūkio kursus, kuriuos lankė ir 
egzaminus išlaikė 51 mokytojas. Jiems 
duota teisė vesti žemės ūkio klases prie 
pradžios mokyklos. 


Dar apie Plečkaitį. 


Kaip praneša Rytprūsių vokiečių 


laikraščiai, policija dar kartą smulkiai 
apžiūrėjo miškelį, kur buvo suimtas 
Plečkaitis su penkiais sėbrais. Buvo 


rastos dar dvi sunkios bombos. Jos bu- 
vo sumestos į pelkę. 


Lėktuvo nelaimė. 


Rugsėjo 19 d. Klaipėdoj rytą apie 
0 valandą nukrito ir sudegė lietuvių lèk- 
tuvas. Žuvo kapitonas Kuncaitis ir vyr. 
leitenantas Vedeika. 


Katalikų konferencija. 
Rugsėjo 25 ir 26 d. eina katalikų ;vei- 


kimo centro konferencija. Joje paskaitas . 


pasiketino laikyti vyskupas Paltarokas, 
vysk. Reinys, p. Turauskas ir kun. Ma- 
lakauskas. 


Paslaptingas policininko dingimas. 


Iš Alytaus apskrities pranešama, kad 
policininkas Karolis Čiunys paslaptingai 
dingo. 

Čiunys buvo“ pasiųstas saugoti ad- 
ministracijos linijos. Po kurio laiko, po- 
licininkui  negrįžus į sargybos butą, pa- 
siųsta jo ieškoti. 

Patikrinus sargybinio stovėjimo vie- 
tą, rastas Čiunio šautuvas su šoviniais, 
diržas ir kepurė. 

Tuo reikalu užklaustas lenkų poruč- 
nikas pareiškė, kad toksai policininkas 
esąs pas kuopos vadą Marcinkonyse, 
bet kaip jis tenai atsidūrė —poručninkas 
atsisakė paaiškinti. 

Lenkų spauda, neminėdama pavar- 
dės, pranešė, kad jis pats atbėgęs. 


Universitetas. 


Lietuvos universitetan šiemet įstojo 
daugiau 1000 naujų studentų. Voldemaro 
projekto pakeisti universiteto statutą ir 
padaryti ji daugiau priklausomu nuo vy- 
riausybės Lietuvos Prezidentas nepriėmė. 


Šnipų byla. 


Rugsėjo 20 d. karo teismas nagri- 
nėjo Vištyčio gyventojų Marės, Jono 
Augustino ir Vinco Klimauskų ir Bal- 

etraus Gripaičio bylą. Jie buvo kaltina- 

mi šnipinėjime Lenkijos naudai; tą dar- 
bą jie varė 1927 ir 1928 metais ir per 
administracinę liniją sus siekdavo laiškais. 
Trys nuteisti kalėti, du išteisinti. 


Nuncijus sugrįžo. 


Lenkų laikraščiuose paplitusi žinia, 
kad tarp Šventojo Tėvo ir Lietuvos pa- 
blogėję santykiai ir nuncijus visiškai iš 
Kauno išvažiavęs, pasirodė melaginga. 
Santykiai buvo ir, pasilieka labai geri ir 
nuncijus Bartoloni, vasarą praleidęs Ita- 
lijoj, vėl sugrįžo Kaunan. 


Ne visi ir žydai blogi. 


Nors šiemet Zenevoje žydai skundė 
lietuvius ir Paryžiaus žydų vadas Mocki- 
nas drįso kelti tautinių mažumų kon- 
grese pramanytus „ekscesus“ prieš žydus 
Lietuvoje, o Robinzonas, neatvažiavęs, 
kad jam, anot Mockino, nepatogu buvę 
kalbėti prieš lietuvius, vis delto Ameri- 
kos žydai per rabiną Glazerį pasiūlė 
Lietuvai Amerikos žydų turtuolių 50 mi- 
lionų litų paskolą. Ar pasinaudos Lie- 
tuva tuo pasiūlymu, dar nežinome. 


Ūkininkų žiniai. 
KKomarūnuose ledai išmušė laukuo- 
se javus, išdaužė namuose langus, su- 
naikino ir vaismedžius. Nukentėje koma- 
rūniečiai iš niekur pašalpos negauna, 
nes savo laiku nesikreipė į atitinkamas 
valdž'os įstaigas. Prie šios progos pri- 


mename mūsų skaitytojams, kad ištikus 
panašiai nelaimei, reikia tuojau kreiptis 
asmeniškai į savo apskrities storastą. 


Storastija tuomet pasirūpina išgauti žmo- 
nėms lengvatas: mokesčių panaikinimą 
arba sumažinimą, paskolų valdžios kre- 
pašalpų 


ditinėse įstaigose anuliavimą, 


Leidėjas ir Atsak. Redaktorius Julius Navikas, 


RYTOJUS 


sėklomis ir t. t. Reikia neužmiršti, kad 
storastija ta visa gali išrūpinti tik dviejų 
savaičių bėgyje po ištikusios nelaimės. 
Tokios pagalbos iš valdžios pusės su- 
silaukė keli sodžiai Švenčionių apskri- 
tyje, kuriuos ištiko panaši nelaimė. 


„Rytas“ — tėvams. 


Jau prasidėjo mokslo metai. Kur yra 
leistos mokyklos, jos privalo dirbti nuo’ 
rugsėjo 1 dienos. Dažnai tėvai nenori 
suprasti, kad taip anksti reikia pradėti 
mokinti. Vaikai gano, bulves ir grybus 
rankioja arba stačiai bastosi, O tėvai, 
kol sniego nemato, tai ir vaikų nemo- 
kina. Taip darydami labai kenkia lietu- 
viškoms mokykloms. Paskui inspektoriai 
kimba prie mokytojų ir tuomi praranda- 
ma lietuviškos mokyklos. O naują mo- 
kyklą įsikurti nelengva. „Rytas“ prašo 
tėvus rūpestingiau, nelaukiant bausmių 
nuo inspektorių, leisti savo vaikus 
mokyklon. 

VALDYBA. 


Laukiama trėmimų. 


Rugsėjo 27 dieną pradės tremti 
svetimšalius, kurie ligi tai dienai neišsi- 
rūpino iš valdžios leidimų likti Lenki- 
joje. Tokie svetimšaliai be atodairos bus 
nugabenti į pasienio sargybas ir iš ten iš- 
siųsti iš Lenkijos ploto. („Stowo“ 215 Nr.) 


Svečių pastabumas. 


Priimant Vilniuje prancūzų parlamen- 
to atstovus ir kitus svečius, buvę pasių- 
lyta apžiūrėti Vilniaus miestą. Vienas 
prancūzas, akį primerkęs, paklausęs, ar 
yra dar ko žiūrėti. Taip, svetimtaučiai 
greit pastebi Vilniaus miesto neturtą, 
suirimą ir jo nelaimingą padėtį. Deja, 
jiems Vilnius nerūpi. 


Žydai pešasi. 


Rugsėjo 21 d. Vilniaus socializuo- 
jantieji žydai susirinko paminėti jauni- 
mo šventę. Smarkiai kalbėjo jaunuoliai, 
net storastijos atstovas turėdavo įsikišti. 
Į susirinkimo vieią panorėjo įeiti ir ko- 
munistai. Kilo peštynės prie durų; su- 
sivaidinusius numalšino policija. Komu- 
nistai toje vietoje primėtė savo atsišau- 
kimų. Vieną „tokių komunistų policjia 
suėmė. 


Vilkai. 


Disnos apskrityje pasirodė vilkų ru- 
jos. Vilkai papiovė tris arklius. Per me-. 
džioklę užmušta 8 vilkai. Kitoje vietoje 
vilkai įsikasė į tvartą; čia jie suėdė 
4 avis, 20 avių išpiovė ir 15 apdraskė 


Mūsų vargai. 

Užpereitame numeryje mes minė- 
jome, kad Gardino inspektoratas nepa- 
tvirtino 8 mokytojų, nenurodęs priežaš- 
cių; mokytojams del jų pasiteiravus 
Gardino storast joje ir inspektorate, pa- 
starasis patarė dar kartą pristatyti tų 
mokytojų bylas peržiūrėti, Kai kurie mo- 
kytojai tokiu būdu peržiūrimi jau trečią 
kartą. Gardino inspektoratas kasmet rei- 
kalauja pristatyti vis naujus mokytojus. 
Tas pats inspektoratas atėmė koncesiją 
iš Kašėtų mokyklos; jos klausimu ape- 
liuota Varšuvos kuratorijai. Vilniaus ku- 
ratorija, nenurodžiusi priežasčių nedavė 
koncesijų mokykloms: Iuoduose Kalviuo- 
se, Cesliukiškėse, Skladonyse, Tusamo- 
nyse ir Rėškutėnuose Tusamonių moky- 
kla pereitais metais susilaukė mokytojo 
patvirtinimo apie Velykas. Suvalkų in- 
spektoratas ligi šiol netvirtino į konce- 
sijonuotas mokyklas del stokos cenzuotų 
mokytojų. Šiemet pristačius tokius mo- 
kytojus ipranešė, kad duotos koncesijos 
nustojusios galios. Vilniaus inspekto- 
ratas pareikalavo neimti į Klepočių mo- 
kyklą vaikų, kurių sąrašą jis prisiuntė; 
savo reikalavimo neparėmęs jokiu įsta- 
tymu. Mokslo metai jau prasidėjo, bet 
dar daug mokytojų laukia patvirtinimo. 
Už tat atsirado pseudo lietuvių iš Pa- 


nevėžio lenkų mokytojų seminarijos; 
juos siuntinėja į grynai lietuviškus so- 
džius (Matuizai, Cebatoriai, Videniai, 


Barčiai, Papiškė), kur buvo lietuvių mo- 
kyklos. 


42(48) Nr 


Tik pasigyrė. 


Vilniaus magistratas visus metus 
visiems ir visur škelbė, kad šiais metais 
bene pusę miesto gatvių išasfaltuos. Lai- 
kas bėgo, darbininkai gatves knaisiojo, 
magistratas gyrėsi. Dabar tenka patirti. 
kad šiais metais neasfaltuos nė vienos 
gatvės. Sako, pinigų trūksta. 


à Dar „nelaimė.“ 

Žymus buv. Vilniaus magistrato 
valdininkas Viktoras Keizikas padėtas 
Lukiškio kalėjiman. Jis yra išaikvojęs 
didelę pinigų kruvą, kurie buvo skiriamė 
našlaičių ir jų pieglaudų laikymui. Rei- 
kia pastebėti, kad magistrato valdininkų, 
tarpe gana dažnai pasitaiko tokios „ne- 
laimės“: pinigųs aikvojimas ir kalėjimas. 
P. Keizikas buvo ir žymus „strzelcas.“ 


Vilniun veža numirėlius. 


Rugsėjo 24 d. atvežė Vilniun labai 
senai mirusį lenkų istoriką Lelevelį. Šį 
kartą laidos jį Rasų kapinyne. 


Ženevos kongreso atbalsis. 


Rugsėjo 24 d. Laik. Lietuvių Komi- 
teto platesniame posėdyje p. K. Stašys 
ir kun. P. Kraujalis padarė pranešimą 
apie šių metų Ženevos tautinių mažumų 
kongresą. Be to kun. Kraujalis papasa- 
kojo savo įspūdžius apie Tautų Lygos 
tarybos ir pilnaties posėdžius. Lenkų 
mažumos šiame kongrese nedalyvavu- 
sios, bet kongresas buvęs skaitlingas ir 
gyvas. Lietuvių paskaitytoji trumpa rezo- 
lucija buvusi prezidiumo ir kongreso 
priimta palankiai ir plojimais, o lenkų 
spaudos prasimanymai apie deklaracijos 


atmetimą esą melagingi ir dar kartą 
mums rodo, kaip atsargiai reikia nau- 
dotis viešomis paeinančiomis iš lenkų 


spaudos žiniomis. 

Be to, buvo tartasi, kaip minėti 500 
metų Vytauto Didžiojo mirtes sukaktuves. 
Išrinktas ir, komitetas iš 5 žmonių. 


Amatininkydomei. 


Išleista įstatymas, einant kuriuo 
kiekvienas amatininkas privalo išėiti hen? 
1 skyrių pradžios mokyklos mokslą ir 
turėti atatinkamą liūdymą. Kas tokio 
liūdymo neturės, tas negalės laikyti 
amato egzaminų. Dabar darbo inspekto- 
ratai to stropiai dabos ir vers jaunus 
amatininkus (15—18 m.) lankyti vakari- 
nius kursus, kol jie įgys reikalingą moks- 
lo cenzą. Darbdaviai bus verčiami siųsti 
jaunus amatininkus moks'an; kitaip ir 
jie bus baudžiami. 


Redakcijos atsakymai. 


P. p. Mozūriui ir Žimsorėliui. Labai 
pagirtina, kad Tamstos rūpinatės višta- 
galvių ateitimi; taip turėtų daryti kiek- 
vienas tautietis. Negerai, žinoma, daro 
Mordasavo mergelės, bėgiodamos paskui 
atėjūnus. Tikime, kad, nusvilus pirštelius 
vienai antrai, kitos liausis. Jų darbai 
nepatogu kelti laikraštyje. Prašome mums 
rašinėti. 

P. J. Norkinui. Tamsta rašai šven- 
tą teisybę apie išdavikus ir pirštu nuro- 
dai į mūsų nelaimių priežastis. Pilnai 
Tamstai pritariame, bet prisivengdami 
laikraščio kontiskatos, padėti nedrįstame. 
Prašome mūsų neužmiršti; prašome pa- 
duoti ištirtus faktus iš savo apylinkės, 
kad teisme būtų galima apsiginti. 

Š. m. rugsėjo 20 dieną 6 val. vakare 
Bieniūnų sodž. Rimšės valsč. 
RUOŠIAMAS 


LIETUVIŲ VAKARAS. 


PROGRAMO JE: 
1. „Apsiriko“ 2-jų veiksmų komedija. 
2. Deklamacijos ir Monologas. 
3. Žaislai ir šokiai. f 
Prašome atsilankyti Gerb. jaunimą iš 
aplinkinių sodžių. 
v. Kaz. D-jos Valdyba Bieniūnuose, 

„RUCH“ Spaustuvė, Totorių g. 


